ایقلیم دییشیک‌لیگی، ۱۰ ایلده دونیا باریشی اوچون تهدید میدانا گتیره‌بیلر.
مرکزی استرالیادا اولان اقتصاد و باریش انستیتوسونون یاییملادیغی ایللیک باریش راپورونا گؤره، ایقلیم دییشیک‌لیگی سببیله آزالان طبیعی قایناقلار و کوتلوی کؤچلر اؤلکه‌لر آراسین‌دا اختیلاف و چاتیشمالارا سبب اولابیلر.
قلوبال ایستیلشمه سببیله تخمیناً بیر میلیارد اینسانین یوکسک ریسک‌لی بؤلگه‌لرده یاشادیغی ایفاده ائدیله‌ن راپور‌دا، بو شخصلرین تخمیناً یوزده ۴۰ینین حاضردا چاتیشمالارین و پروبلئملرین داوام ائتدیگی اؤلکه‌لرده اولدوغو وورغولاندی.
راپور‌دا، اؤزللیکله سرعت‌لی ایقلیم دییشیکلیکلریله اورتایا چیخابیله‌جک قیتلیق، طبیعی فلاکت و کوتلوی کؤچلر کیمی فاکتورلارین اؤلکه‌لر آراسی چاتیشمالاری آرتیرابیله‌جگینه ایشاره ائدیلدی.
ژاپن تایمزین خبرین‌ده راپورا باغلی فیکیرلرینه یئر وئریله‌ن اقتصاد و باریش انستیتوسو یؤنتیم قورولو باشقانی استیو کیله‌لی، گله‌جک ایللرده قلوبال ایستیلشمه‌نین و بونا باغلی ایقلیم دییشیک‌لیکلرینین اؤنملی بیر پروبلئم حالینا گله‌جگینین، بو سببله ایقلیم دییشیکلیگینی قلوبال باریشا قارشی بیر تهدید اولاراق راپورا علاوه ائتدیکلرینی وورغولادی.
دونیا قایناقلاری انستیتوتو باش مودورو مانیش باپنا دا ایقلیم دییشیکلیگینین اورتایا چیخاردیغی پروبلئملرین دونیا باریشی اوچون آرتان بیر تهدید میدانا گتیردیگینی وورغولادی. باپنا، بو تهدیده قارشی تئزلیکله تدبیر آلینماسی لازیم اولدوغونو سؤزلرینه علاوه ائتدی.
